სულ სამი ნაბიჯია რაც უნდა იცოდეთ იმისთვის, რომ თქვენი ნახატები ფერადი გამოვიდეს.
დავიწყოთ ფონის გაფერადებით.
ამისთვის დავწეროთ background და (
დანარჩენი ხაზი კი თვითონ დაიწერება.
თუ დაუკვირდებით, რომ ეს სინამდვილეში ფუნქციის გამოძახებაა.
აქ ფუნქციის სახელი გვიწერია, რომელსაც ჰქვია background, შემდეგ ( ),
და ბოლოს სამი პარამეტრი, გამოყოფილი მძიმეებით.
ეს სამი პარამეტრი წარმოადგენს წითლის, მწვანისა და ლურჯის დოზებს ფონის ფერში.
რიცხვები შეიძლება იცვლებოდეს ნულიდან 255-მდე,
სადაც ნული ნიშნავს რომ ეს ფერი არ მონაწილეობს,
255 კი ნიშნავს რომ ეს ფერი მაქსიმალური დოზითაა.
ამ შემთხვევაში მაქსიმალურად წითელია გამოყენებული, მწვანე და ლურჯი არ გვაქვს,
ამიტომ ფონი სულ წითელია.
თუ პირველ რიცხვს შევამცირებ, ფონი ნაკლებად წითელი იქნება,
გამოჩნდება უფრო მუქ წითლად.
შეგვიძლია ვითამაშოთ ამ რიცხვებით და ვნახოთ რა კომბინაცია რა ფერს შეესაბამება,
ან, შეგვიძლია ფერის ამომრჩევი გამოვიყენოთ, რომელიც სამივე რიცხვს შეარჩევს.
მნიშვნელოვანია იცოდეთ თუ რას აკეთებს ეს ფუქნცია,
ის უბრალოდ დიდ ფერად კვადრატს ხატავს ტილოზე.
ფუნქცია რომ ბოლოში დავწეროთ, მაშინ ფერადი კვადრატი ყველაფერს დაფარავს.
შეიძლება იფიქროთ რომ ეს უაზრობაა, რა საჭირო უნდა იყოს?
ვნახოთ, შეიძლება გამოგვადგეს, დავტოვოთ ზემოთ.
ახლა კი ფიგურები გავაფერადოთ!
შეგიძლიათ კომპიუტერი აღიქვათ როგორც დამხმარე ფერების შერჩევა-გამოყენებაში.
შეიძლება ითქვას, რომ ფერები მის განკარგუელებაშია.
მას ცალ ხელში ფერადი ფანქარი უჭირავს,
მეორე ხელში კი საღებავით სავსე ქილა
კომპიუტერი ფერად ფანქარს კონტურების დასახატად იყენებს,
საღებავიანი ქილით კი აფერადებს ფიგურებს.
ფანქარი ახლა შავია, ქილაში კი თეთრი საღებავია.
შეგვიძლია ფანქრის ფერის შეცვლა,
ამისთვის გამოვიძახოთ ფუქნცია stroke.
ეს ფუნქციაც თავისით იწერება ბოლომდე და შეგიძლიათ ფერი არიჩიოთ.
ამ ფუნქციით იცვლება ფანქრის ფერი.
ამის შემდეგ დახატული ფიგურების კონტური ვარდისფერი იქნება.
ზოგჯერ არ გინდათ ფიგურებისთვის კონტურების დახატვა.
ამისთვისაც არსებობს ფუნქცია, რომელსაც noStroke ეწოდება.
პირველად ვხვდებით ისეთ ფუნქციას, რომელსაც პარამეტრები არ გადაეცემა.
უბრალოდ ვწერთ ცარიელ ( )-ს, შემდეგ კი ;-ს.
როგორც ხედავთ, ფიგურებს ახლა კონტურები არ აქვთ.
შეგვიძლია საღებავიც შევცვალოთ,
ამისთვის ვიძახებთ ფუნქციას Fill.
კოდის ამ ხაზის შემდეგ, ყველა ფიგურა ამ ნათელი ფერით შეივსება.
noStroke ფუნქციის მსგავსად, არსებობს noFill ფუნქცია,
რომელიც ასევე არ იღებს პარამეტრებს.
ეს ფუნქცია ყველა ფიგურას გამჭვირვალეს გახდის, ფიგურები აღარაა შეღებილი
მოდით ეს ადამიანი გავაფერადოთ.
ამისთვის ჯერ ვიწყებთ სამკუთხედის დახატვას.
კონტურისთვის stroke-ით ფერს ავირჩევ
მოდით მწვანე იყოს.
ახლა ავირჩიოთ თუ რა ფერით შევღებავთ.
მმმ, იცით რა აჯობებს? ღია მწვანე.
ღია მწვანე ნამდვილად ჯობს.
სახეს რომ მწვანე კონტური ჰქონდეს არ გვინდა,
ამიტომ stroke-ს ფერს სახისთვის შევცვლი.
უფრო მუქ-მოყავისფრო ფერს ავიღებ კონტურისთვის.
ახლა fill-ის ფერი ავირჩიოთ.
რა იქნება სახისთვის კარგი ფერი?
ეს მეტ-ნაკლებად სახის ფერს ჰგავს, არა?
შემდეგ, ეს ორი ხაზი შეესაბამება ელიფსებს, ანუ ხელებს.
მინდა რომ ხელები იგივე ფერის იყოს რა ფერისაც სახეა.
ესეიგი, ფანქრისა და საღებავის შეცვლა არ მოგვიწევს.
stroke-ს და fill-ს იგივეს დავტოვებთ.
გადავიდეთ პირზე.
პირი უბრალოდ მონაკვეთია.
მონაკვეთს არ აქვს fill ფერი, რადგან არაფერია შესაღები,
მაგრამ შეგვიძლია შევცვალოთ stroke-ს ფერი.
მოდით წითელი იყოს, პირისთვის გამოდგება.
ახლა სათვალის ჩარჩოებს მივხედოთ.
ისევ, მხოლოდ stroke არის შესაცვლელი.
რა იქნება კარგი ფერი სათვალისთვის?
შავი საკმაოდ კლასიკურია.
სათვალის შუშების ანუ მართკუთხედების კონტურები ჯობს იგივე ფერის იყოს,
რა ფერისაც სათვალის ჩარჩოებია.
აქ stroke-ს არ შევცვლი, მაგრამ fill-ის ფერს მივანიჭებ.
მოდით ესეც შავი იყოს რომ ჩარჩოებს დაემთხვეს.
ესეც ასე, შევღებეთ.
Awwwwwww yeah!